Document ID: 32011R0577

РЕГЛАМЕНТ ЗА ИЗПЪЛНЕНИЕ (EC) № 577/2011 НА КОМИСИЯТА
от 16 юни 2011 година
за изменение за 149-и път на Регламент (ЕО) № 881/2002 на Съвета за налагане на някои специфични ограничителни мерки, насочени срещу определени физически лица и образувания, свързани с Осама бен Ладен, мрежата на Ал Кайда и талибаните
ЕВРОПЕЙСКАТА КОМИСИЯ,
като взе предвид Договора за функционирането на Европейския съюз,
като взе предвид Регламент (ЕО) № 881/2002 на Съвета от 27 май 2002 г. за налагане на някои специфични ограничителни мерки, насочени срещу определени лица и образувания, свързани с Осама бен Ладен, мрежата на Ал Кайда и талибаните, и за отмяна на Регламент (ЕО) № 467/2001 на Съвета за забрана на износа на някои стоки и услуги за Афганистан, за засилване на забраната на полети и удължаване на замразяването на средства и други финансови ресурси по отношение на талибаните в Афганистан (1), и по-специално член 7, параграф 1, буква а) и член 7а, параграф 5 от него,
като има предвид, че:
(1)
В приложение I към Регламент (ЕО) № 881/2002 се посочват лицата, групите и образуванията, засегнати от замразяването на средства и икономически ресурси по този регламент.
(2)
На 26 май 2011 г. Комитетът по санкциите към Съвета за сигурност на Организацията на обединените нации реши да извади две физически лица от своя списък на лицата, групите и образуванията, спрямо които следва да се прилага замразяването на средства и икономически ресурси, а на 12 май 2011 г. измени седемдесет вписвания в списъка.
(3)
Освен това като резултат от решението на Комитета по санкциите от 20 април 2011 г. следва да бъдат направени допълнителни заличавания с цел да бъдат изменени три вписвания в неговия списък на лицата, групите и образуванията, за които замразяването на средства и икономически ресурси следва да се прилага. Комисията прие Регламент (ЕС) № 480/2011 г. (2), за да приведе в действие решението на Комитета по санкциите от 20 април 2011 г. При все това изменението на вписването „Международната фондация за доброжелателство“ следва да бъде допълнено чрез заличаване на друго вписване „Stichting Benevolence International Nederland“, от приложение I към Регламент (ЕО) № 881/2002.
(4)
Приложение I към Регламент (ЕО) № 881/2002 следва да бъде съответно актуализирано.
ПРИЕ НАСТОЯЩИЯ РЕГЛАМЕНТ:
Член 1
Приложение I към Регламент (ЕО) № 881/2002 се изменя в съответствие с приложението към настоящия регламент.
Член 2
Настоящият регламент влиза в сила в деня след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 16 юни 2011 година.

Labels: 10
11
18
5